open-index/open-wikipedia-markdown huggingface dataset:
CGP Grey

**CGP Grey** הוא יוטיובר חינוכי אמריקאי, מנחה פודקאסט, ומורה לשעבר, שיוצר סרטוני הסבר בתחומים רבים, וביניהם פוליטיקה, גאוגרפיה, כלכלה, סוציולוגיה, היסטוריה, פילוסופיה ותרבות. בנוסף להפקת סרטונים, הוא מוכר בשל הפודקאסטים "Hello Internet", ו-"Cortex", אותם הקים.

## קריירה וראשית חייו
ממוזער|279x279 פיקסלים|גריי, 2014
גריי גדל בלונג איילנד שבמדינת ניו יורק. הוא למד בקולג' בצפון המדינה, ורכש שני תארים; האחד בפיזיקה והשני בסוציולוגיה. בילדותו, אביו הגיש בשמו בקשה לקבלת אזרחות אירית, שאושרה, ובכך הפך לאזרח כפול אירי-אמריקאי.

אזרחותו האירית הקנתה לגריי את האפשרות להגר לממלכה המאוחדת. הוא למד לתואר שני בכלכלה בלונדון, ושם הוא ממשיך לגור. במשך שהותו שם, עבד כמורה לפיזיקה בעיר.

## תוכן
ערוץ היוטיוב הראשי של גריי, CGP Grey, מכיל בעיקר סרטוני הסבר על פוליטיקה, גאוגרפיה, כלכלה, היסטוריה, פרודקטיביות, האינטרנט, תחבורה, וקסילולוגיה, מדע, ותרבות אמריקאית ובריטית. גריי נוטה בסרטוניו לפרק מיתוסים ותפיסות שגויות נפוצות, ולענות על שאלות יום-יומיות.

סרטוניו של גריי מציגים אותו, כאשר הוא מקריין על גבי הנפשות ותמונות. הוא אינו חושף את פניו בסרטונים, וכאשר מופיע בגופו בהם, או בסרטונים של יוצרים אחרים – הן מוסתרות. גריי מיוצג בסרטוניו כדמות גפרורים ממושקפת. לפי גריי, סגנון ההגשה של הסרטונים שלו מושפע מזו של הסדרה "Zero Punctuation" .

כמה מיצירותיו של גריי זכו לסקירה תקשורתית; סרטון של גריי שמפריך תפיסות שגויות נפוצות הוצג ברשת הטלוויזיה האמריקאית "CBS", וכן גם סרטון שלו על ההיסטוריה של משפחת המלוכה הבריטית. סרטון אחר, בשם "איך להפוך לאפיפיור" הומלץ על ידי "וושינגטון פוסט". סרטון שפרסם על תקרת החוב של ארצות הברית  קיבל ביקורות חיוביות מצד כלכלנים.

הסרטון "Humans Need Not Apply" על עתיד האוטומציה, סוקר על ידי "Business Insider" ו"הפינגטון פוסט". ב-2016 הפיק יחד עם ערוץ היוטיוב הגרמני "Kurzgesagt" את הסרטון "You Are Two" על לטרליזציה מוחית.

## פודקאסטים
ממוזער|200x200 פיקסלים| הסמליל של "Hello Internet"
בינואר 2014 השיק גריי את הפודקאסט **"Hello Internet"**, בהנחיה משותפת עם בריידי הארן, יוטיובר חינוכי ויוצר תוכן בעצמו. בפברואר, הפודקאסט הגיע למקום ה-1 מבין המושמעים ברשת "אייטונס" בממלכה המאוחדת, ארצות הברית, גרמניה, קנדה ואוסטרליה. "הגרדיאן" כלל את הפודקאסט ברשימת 50 הפודקאסטים הטובים ביותר לשנת 2016, וכינה את הפרק ה-66 בסדרה ("A Classic Episode") "פרק השנה". בספטמבר 2015, גריי דיווח כי לפודקאסט כרבע מיליון הורדות לכל פרק.

בפודקאסט, גריי והארן דנים בנוגע לחייהם כיוצרי תוכן מקצועיים ליוטיוב, וכן תחומי העניין וחיי היומיום שלהם. הנושאים האופייניים לפודקאסט הם טכנולוגיה, ביקורות על סרטים ותוכניות טלוויזיה, וקסילולוגיה, עתידנות וסגנון החיים של צמד המנחים. בעקבות קמפיין למען שימור פינגווינים שניהלו גריי והארן בפודקאסט, גן החיות של בריסטול  החליט לחלוק להם כבוד בכך שקרא לפינגווין שחור-רגל בשם CGP Grey, והכריז על הארן כמאמצו הרשמי. הפינגווין נפטרה ב-2017, במהלך העברתה לגן החיות של טביליסי. פעילות הפודקאסט הופסקה במאי 2020.
ממוזער|200x200 פיקסלים|הסמליל של "Cortex"
ב-3 ביוני 2015, גריי השיק את הפודקאסט השני שלו, **"Cortex"**, בשותפות עם מייק הארלי, מייסד רשת "Relay FM" .

## קישורים חיצוניים

* 

* 

## הערות שוליים

קטגוריה:מורים לפיזיקה
קטגוריה:מגישי פודקאסטים אמריקאים
קטגוריה:אמריקאים ממוצא אירי
קטגוריה:עורכים אמריקאים
אליס פרקר

**אליס פרקר** (1627 – 22 בספטמבר 1692) הייתה אישה שנשפטה ונידונה למוות בגין כשפים במסגרת ציד המכשפות בסיילם.

## חייה
אליס פרקר הייתה אשתו של ג'ון פרקר, דייג מהעיירה סיילם. הם גרו בבית שכור באזור החוף של נמל סיילם בחצי האי סיילם נק, ככל הנראה באזור שבו נמצאת כיום תחנת הכוח של סיילם הרבור.

## האשמות
באמצע חודש מאי בשנת 1692 מרי וורן, משרתת בבית משפחת פרוקטור, הואשמה בכשפים ונשלחה למעצר. וורן האשימה את אליס פרקר ואן פודאטור במעשי כישוף וטענה כי השתיים ביקרו אותה בכלא והביאו עמן בובות בצורת בני אדם על מנת שתדקור אותן כדי לגרום סבל לאחרים. עוד טענה וורן כי אליס גילתה לה סודות על כך שהטביעה ספינה, הרגה אדם בלב ים והטביעה נער בנמל סיילם. אליס פרקר לעומת זאת, טענה כי מעולם לא החליפה מילה עם מרי וורן. אדם נוסף בשם ג'ון ווסטגייט טען כי ניסה להרגיע את זעמה של אליס כאשר שמע ויכוח בינה לבין בעלה. בעדותו סיפר שאליס דרשה ממנו לא להתערב, וכי לאחר מכן הופיעה רוח של חזיק ענק "או השטן או משהו מרושע אחר" שאליס זימנה כדי שירדוף אחריו. אדם בשם סמואל שטאק ואשתו, שרה, טענו כי אליס כישפה את בנם וגרמה לו לבעיות בריאות. אישה בשם מרגרט ג'ייקובס העידה כי ראתה את רוחה של מרי משוטטת באמצע הלילה בנורת' פילד. כומר העיירה, ניקולס נוייס השני, אף הוא העיד נגד אליס וטען כי חש שהיא אכן עוסקת בכשפים. אליס הכחישה את כל המיוחס לה ואמרה כי היא מקווה שהאדמה תפער ותבלע אותה, וביקשה רחמים מהאל.

## המשפט
ב-9 בספטבר 1692 הורשעה אליס פרקר במעשי כישוף יחד עם מרתה קורי, מרי איסטי, אן פודאטור, דורקס הואר ומרי ברדביורי. הואר הודה באשמה וגזר דינו נדחה, ואילו ברביורי הצליחה לברוח. ב-22 בספטמבר הוצאה אליס פרקר להורג בתלייה יחד עם עוד שבעה אנשים. הייתה זו ההוצאה להורג האחרונה במסגרת משפטי סיילם.

ב-17 באוקטובר 1710 העביר בית המשפט הכללי במסצ'וסטס חוק, לפיו "כמה מן האישומים, השיפוטים והרחמות הרכוש שנעשו, יבוטלו, ויוכרזו בטלים ומבוטלים". משפחה של אליס קיבלה 8 פאונד פיצויים.

אליס פרקר נוקתה מאשמה בשנת 2001.

## קישורים חיצוניים
* 

## הערות שוליים

קטגוריה:נשים שהוצאו להורג באשמת כישוף
קטגוריה:נפטרות ב-1692
קטגוריה:אישים שהוצאו להורג במסגרת ציד המכשפות בסיילם
אנריקו קולנטוני

**אנריקו קולנטוני** (באנגלית: **Enrico Colantoni**; נולד ב-14 בפברואר 1963) הוא שחקן קנדי, הידוע בעיקר בזכות גילום אליוט דימאורו בסיטקום "תהרוג אותי וזהו", קית' מארס בסדרת הטלוויזיה "ורוניקה מארס", לואי לוץ בסיטקום קצר הימים "Hope & Gloria", אדון הפשע קרל אליאס ב"מבוקש" וסמל גרג פרקר בסדרת הטלוויזיה "Flashpoint". היו לו גם תפקידי משנה בסרטים כמו "The Wrong Guy", "כיבוש הגלקסיה", "אינטליגנציה מלאכותית", "התפשטות" ו-"A Beautiful Day in the Neighborhood" והופעות אורח ב"מונק", "מספ7ים", "סטארגייט SG-1" ו"בונז". הוא כיכב בתור אלן קונר ב-"Remedy". הוא שיחק את אביה של לורה הוליס בעונה השלישית של סדרת האינטרנט המקוונת "קרמילה". הוא הופיע בחידוש של "וסטוורלד" של HBO וב"תחנה אחת-עשרה". קולנטוני ביים שני פרקים של סדרת הטלוויזיה "איי זומבי".

## ביוגרפיה
קולנטוני נולד בטורונטו, אונטריו, קנדה, בנם של ג'ינה, עובדת בחנות, וקינטינו קולנטוני, פועל ונהג משאית. שני הוריו היו מהגרים מאברוצו, איטליה, ואחיו, הבלש סמל הקטור קולנטוני, הוא שוטר בדימוס במשטרת טורונטו.

הוא למד פסיכולוגיה וסוציולוגיה באוניברסיטת טורונטו, אך עבר בהמשך לאקדמיה האמריקאית לאמנויות הדרמה בניו יורק. קולנטוני סיים את לימודיו בבית הספר לדרמה של אוניברסיטת ייל, וזכה בפרס קרול דיי.

## קריירה
ממוזער| קולנטוני במהלך ראיון טלוויזיה ב-2007
קולנטוני כיכב בסדרת הטלוויזיה "רמדי". הוא הופיע ב*[[תהרוג אותי וזהו]]* בתפקיד אליוט דימאורו מ-1997 עד 2003, ושיחק בדרמת המשטרה הקנדית של משטרת הטלוויזיה *Flashpoint* בתור סמל גרג פארקר. אחיו הגדול, שהיה שוטר בטורונטו 30 שנה, ייעץ לקולנטוני כיצד לגלם את הדמות. קולנטוני שיחק את קית' מארס במשך ארבע עונות ב"ורוניקה מארס", תפקיד שחזר עליו בסרט ורוניקה מארס ב-2014 ובחידוש ב-2019.

לקולנטוני היה גם תפקיד חוזר ב-"מבוקש'" כבוס הפשע קארל אליאס וב"הנוסעים בזמן" בתור וינסנט אינגרם.

## פילנתרופיה
מאז 2011, קולנטוני היה מעורב מאוד ב-"The Tema Conter Memorial Trust", ארגון המסייע למגיבים ראשונים ואנשי שירות אחרים המתמודדים עם הפרעת דחק פוסט-טראומטית. הוא הפך לדובר הרשמי שלהם ומאז היה מעורב בגאלה השנתית שלהם בטורונטו מדי שנה.

הוא גם היה מעורב בקמפיין של החברה להגנת בעלי חיים ולהחרמת חנויות חיות מחמד מסחריות, תוך יצירת סרטון להעלאת המודעות לנושא.

## חיים אישיים
ב-11 בנובמבר 2011, קולנטוני התחתן עם רוזנה פרנסיוני.

## פילמוגרפיה
### בקולנוע

### בטלוויזיה

### בימוי

### תוכן מקוון

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:בוגרי האקדמיה האמריקאית לאמנויות הדרמה
קטגוריה:בוגרי בית הספר לדרמה של אוניברסיטת ייל
קטגוריה:קנדים שנולדו ב-1963
קטגוריה:קנדים ממוצא איטלקי
אריאל שולמן

**אריאל שולמן** (נולד ב-13 בינואר 2002) הוא ג'ודוקא ישראלי המתחרה בקטגוריית המשקל של עד 60 ק"ג.

## קריירת ג'ודו
שולמן התבלט מהילדות כאלוף ישראל ילדים, נוער, קדטים, ג'וניור ועד לבוגרים ומכביה...
מהתחרויות הראשונות בחו"ל התגלה ככשרון בלתי רגיל וזכה במדליות רבות. זכה במדליית הזהב בגביע אירופה 2025 בספרד.
הישגים בולטים:
European open Spain Gold medalist 2025 

9th World Judo Championships Abu Dhabi 2024 

Israel Championship Gold medalist 2024

Sarajevo European Open Bronze medalist 2023

5th Zagreb Grand Prix 2023

European Open Tallinn Gold medalist 2023

7th Linz Grand Prix Austria 2023

Israel championship senior Gold medalist 2023

Israel Team champioship (ה.ל.ה.ב) Gold medalist 2023

5th -European Judo Championship Sarajevo 2022

Riga senior European Cup Gold medalist 2022

Maccabiah male open Gold medalist 2022

Israel Judo Junior Gold medalist 2022

Israel Judo Senior bronze 2021

Israel Judo Youth champion 2019

Israel Judo Cadet champion 2019

World Rank #3 2019

Europe Championship 5th 2019

E.Y.O.F  Baku 5th 2019

European cup judo Spain bronze  2019

European cup judo Croatia bronze 2019

Y.O.G  Buenos Aires 5th 2018

European cup judo Poland bronze 2018

European cup judo Berlin bronze medalist 2018

European cup judo Spain gold medalist 2018

Slovenia open international judo gold medalist 2017 

Germany Youth Olympic Judo gold medal 2016

Switzerland Judo open Championship gold madel 2015 

Naga Germany Expert gi & no gi champion 2014

Holland Judo European Medalist 2013

Hisardut 9 time Israeli champion

B.J.J 4 time Israeli champion

B.J.J no gi Israel champion 2016

Abu Dabi 2 time grappling champion

Judo ranked #1 Israeli Cadet 2017

Judo 4 time kids Israeli champion

M.M.A 2 time Kids champion 

Japanese Ju-Jitsu Cup 2017

Shared with Public

### 2024
באליפות אירופה שנערכה באפריל בזאגרב שבקרואטיה הפסיד בסיבוב השני ליורה ורסטראטן מבלגיה, לאחר שבסיבוב הראשון ניצח את אמיאל יארינג מהולנד. בקרב הבא ביניהם שולמן שובר את ידו של  הבלגי המדורג 8 בעולם ונכנס לרשימת הטובים בעולם בנה וואזה (משחק הקרקע בג'ודו) ...באליפות העולם בוגרים 2024- שולמן מנצח 2 קרבות חשובים ולוקח 9 בעולם    

## קישורים חיצוניים

## הערות שוליים

קטגוריה:ג'ודוקא ישראלים
קטגוריה:ספורטאים ישראלים באולימפיאדת הנוער
קטגוריה:ישראלים שנולדו ב-2002
אוזיורסק, מחוז צ'ליאבינסק

**אוזיורסק** (ברוסית: **Озёрск**, מילולית: עיר האגמים) היא עיר סגורה במחוז צ'ליאבינסק ברוסיה. אוכלוסייתה מונה 76,434 איש (2023).

ב־29 ביולי 2014 ממשלת רוסיה כללה את העיר ברשימת הערים התלויות בתעשייה אחת ולפיכך בעלות סיכון להידרדרות המצב הסוציו-כלכלי. זאת משום שהעיר הוקמה צמוד למפעל המייצר פלוטוניום עבור פצצות האטום של רוסיה. העיר מוקפת מכל עבר באגמים אירטיש, קיזילטאש, מלאיה ובולשאיה ננגואה, שבזכותם קיבלה את שמה (אוזיורסק).

ב־1957 התרחש בתחומי העיר אסון קישטים, האסון הגרעיני השלישי בחומרתו אחרי צ׳רנוביל ופוקושימה. בתקופת ברית המועצות נקראה העיר ״צ'ליאבינסק-40״.
## היסטוריה
היישוב הוקם ב-1945 על גדות נהר אירטיש כחלק של תוכנית לבניית פצצה גרעינית סובייטית הראשונה.

עד 1994 נודעה העיר בשם **צ'ליאבינסק-65** או **צ'ליאבינסק-40**.

ב-1994 העיר נפתחה לציבור ונקראה אוזיורסק, אך עודנה מוגדרת כעיר סגורה. בשנת 1996 בעיר התגוררו כ-90 אלף תושבים. מאז אוכלוסיית עביר קטנה באופן משמעותי.

## תעשיית הגרעין

העיר נחשבת לעיר סגורה מאחר שבשטחה נמצא מפעל **[[מאיאק]]**, הספק העיקרי של פלוטוניום ברוסיה.

מאיאק הוא מכון למחזור חומרים גרעיניים מכלי נשק גרעיניים מיושנים. המפעל מעסיק כ־15,000 איש ומתפרס על פני שטח של 90 קילומטרים רבועים. המפעל קולט פסולת גרעינית ממפעלי גרעין אחרים ומצוללות גרעיניות שהתיישנו.

בעקבות תאונה חמורה שאירעה ב-1957 הנהר הסמוך זוהם קשות. מאיאק הוא אחד ממתקני הגרעין הגדולים ברוסיה.
## קישורים חיצוניים

קטגוריה:תוכנית הגרעין של רוסיה
קטגוריה:מחוז צ'ליאבינסק: ערים
קטגוריה:יישובים שהוקמו ב-1945
פודינג בייקוול

**פודינג בייקוול** (באנגלית: **Bakewell pudding**) הוא קינוח אנגלי המורכב מבסיס מאפה "קשקשים" (באנגלית flaky pastry שהוא דומה יותר לבצק פילו מאשר לבצק עלים בשל הכנתו ללא כל שומן) עם שכבת ריבה שהועברה דרך נפה (מסננת) כדי שתהייה ללא גושים ומעליו מילוי עשוי ביצים ומשחת שקדים.

## אטימולוגיה
התייחסויות לפודינג בייקוול מופיעות מוקדם יותר מהמונח טארט בייקוול, שנכנס לשימוש נפוץ רק במאה ה-20. ב-"Oxford Companion to Food" מאת אלן דיווידסון , נטען שההתייחסות המוקדמת ביותר ל"פודינג בייקוול" מגיעה מ"המדריך לטבח ולעקרת הבית"  מאת מרגרט דודס , שפורסם ב-1826. עם זאת, הדבר שגוי כיוון ששום מתכון ל"פודינג בייקוול" (או למעשה טארט בייקוול) לא הופיע במהדורת 1826. המתכון ל"פודינג בייקוול" הופיע רק במהדורת 1847.

## היסטוריה
ממוזער|300px| שלוש חנויות בבייקוול טוענות שבבעלותן המתכון המקורי של פודינג בייקוול.
מוצאו של הפודינג בעיר בייקוול במחוז דרבישייר. מקורותיו של הפודינג אינם ברורים, אך סיפור נפוץ הוא שנוצר לראשונה בטעות בשנת 1820 (מקורות אחרים מציינים את 1860) על ידי גברת גריבס, שהייתה בעלת הבית של פונדק ה-White Horse (כבר נהרס). היא השאירה כביכול הוראות לטבח שלה להכין טארט ריבה. הטבח, במקום לערבב את תערובת הביצים ורסק השקדים לתוך המאפה, מרח אותה על הריבה. באפייה, משחת הביצים והשקדים התייצבו כמו חביצת ביצים, והתוצאה הייתה מוצלחת מספיק כדי להפוך למנה פופולרית בפונדק.

התאריכים ו/או הנחות היסוד המפורטים בסיפור זה לא סבירים ולא מדויקים, שכן פונדק הסוס הלבן נהרס בשנת 1803 כדי לפנות מקום לפיתוח כיכר רוטלנד ולאחר מכן מלון רוטלנד ארמס. בנוסף, אלייזה אקטון מספקת מתכון ל"פודינג בייקוול" בספרה Modern Cookery for Private Families אשר ראה אור בשנת 1845, מה שהופך את תאריך יצירתו של הפודינג בשנת 1860 לבלתי אפשרי.

אחת הדוגמאות המוקדמות ביותר שניתן לאמת למתכון של פודינג בייקוול מגיעה מכתב העת The Magazine of Domestic Economy שהוצא בלונדון בשנת 1836. אלייזה אקטון פרסמה מתכון בעבודתה מ-1845 Modern Cookery for Private Families ואיזבלה ביטון פרסמה שני מתכונים לפודינג בייקוול, אחד שהשתמש בבסיס קלתית והשני שהשתמש בפירורי לחם, שנמצאים בספרה של הגברת ביטון לניהול משק הבית ב-1861.

## לקריאה נוספת
* רשימת מאפים

## קישורים חיצוניים

* כמה מתכונים מוקדמים של פודינג בייקוול Recipes on Food History Jottings
## הערות שוליים

קטגוריה:המטבח האנגלי
פטרנקו

קטגוריה:שמות משפחה אוקראיניים
קטגוריה:שמות משפחה המבוססים על השם פטרוס
אנשים חשובים ביותר (סרט)

**אנשים חשובים ביותר** (באנגלית: **The V.I.P.s** או **Hotel International**) הוא סרט דרמה רומנטית משנת 1963 בבימויו של אנתוני אסקווית', עם אליזבת טיילור, ריצ'רד ברטון ולואי ז'ורדן, מרגרט רתרפורד, רוד טיילור ומגי סמית' בתפקידים הראשיים.

מרגרט רתרפורד זכתה על תפקידה בסרט בפרס אוסקר לשחקנית המשנה הטובה ביותר ובפרס גלובוס הזהב לשחקנית המשנה הטובה ביותר.

מגי סמית' הייתה מועמדת לפרס גלובוס הזהב לשחקנית חדשה ומבטיחה.

## תקציר העלילה
העלילה מתרחשת בנמל התעופה לונדון הית'רו שממנו מטוס חברת BOAC עומד להמריד לניו יורק וערפל כבד מעכב את הטיסה.

ארבעה סיפורים על הנוסעים בטיסה זאת.
* פרנסס אנדרוס (אליזבת טיילור) היא אשתו היפה של המיליונר פול אנדרוס (ריצ'רד ברטון). הם נשואים 13 שנה והיא מרגישה שאינה מתייחס אליה כראוי, מתאהבת בג'יגולו המבוגר מארק שונסל (לואי ז'ורדאן) ושניהם מחליטים לטוס אחר כך לג'מייקה. פרנסס השאירה לפול מכתב פרידה בתקווה שימצא אותו לאחר ההמראה אבל בגלל העיכוב מוצא אותו פול, מגיע לנמל התעופה ומתעמת עם פרנסס ומארק. לבסוף מחליטה פרנסס לחזור לבעלה.
*מקס בודה (אורסון וולס), מפיק עשיר שממהר לטוס עם הכוכבנית שלו גלוריה גריטי (אלזה מרטינלי) כדי לחמוק מתשלום מיליון פאונדס לאוצר הבריטי. רואה החשבון שלו מציל אותו בכך שיעץ לו להעביר את כל נכסיו הפיננסיים לגלוריה ילידת חוץ, ולאחר מכן להתחתן איתה.
*"הדוכסית מברייטון" (מרגרט רתרפורד), אישה קשישה שעומדת לאבד את אחוזתה בברייטון בגלל חובות למס הכנסה וטסה לפלורידה כדי לעבוד שם ולשלם את חובותיה. לבסוף רואה בודה תמונה של האחוזה שלה ומחליט לשכור אותה לצורך סרטו הבא. הדוכסית נרגשת ומחליטה להישאר בבריטניה.
* התעשיין לס מנגרום (רוד טיילור) בעל מפעל טרקטורים גדול שטס לניו יורק כדי להילחם בהשתלטות עוינת על מפעלו. מסייעת לו מזכירתו מיס מיד (מגי סמית') שמאוהבת בו ומנסה לעזור לו. הוא מיואש ומוצא נחמה אצל ידידתו מרים מרשל (לינדה כריסיטאן). מיד מוצאת את פול אנדרוס השיכור והמיואש ומצליחה לשכנע אותו לתת להם הלוואה קצרת מועד ומנגרום שמח ומנשק אותה.

## צוות השחקנים

## קישורים חיצוניים

*קדימון לאנשים חשובים מאד, באתר יוטיוב
*נעימת הנושא והכתוביות, באתר יוטיוב
*אנשים חשובים ביותר, באתר TCM

קטגוריה:סרטי 1963
קטגוריה:סרטי אנתוני אסקווית'
קטגוריה:סרטי דרמה בריטיים
קטגוריה:סרטי מטרו גולדווין מאייר
קטגוריה:סרטים באנגלית
קטגוריה:סרטים בריטיים
קטגוריה:סרטים רומנטיים
ארבלי

שם משפחה, בין השאר למי שמוצאו מהעיר ארביל, בירת כורדיסטן העיראקית.

קטגוריה:שמות משפחה עבריים
פרדריק מאייר

**פרדריק ג'וליוס "פרד" מאייר** (באנגלית: **Frederick Julius "Fred" Meyer**; 17 במאי 1900 – 12 במרץ 1983) היה מתאבק יהודי-אמריקאי, זוכה מדליית ארד אולימפית (אנטוורפן 1920) ו-4 פעמים אלוף ארצות הברית בהיאבקות בסגנון חופשי במשקל כבד (מעל 80 ק"ג). בהמשך עסק בהיאבקות מקצוענית.

## ביוגרפיה
מאייר נולד וגדל בשיקגו. הוא החל להתאמן בהיאבקות מגיל 9 במועדון העברי בשיקגו. 

### 1920
#### מדליית ארד אולימפית
באולימפיאדת אנטוורפן הוא זכה במדליית ארד בהיאבקות בסגנון חופשי במשקל מעל 80 ק"ג, ביחד עם ארנס נילסון משוודיה, לאחר שהפסיד בשלב חצי הגמר לרוברט רות' משווייץ שזכה במדליית זהב ובקרב על מדליית הארד, הם נאבקו בשני סיבובים של 15 דקות, ללא הכרעה ושתי מדליות ארד הוענקו. במדליית כסף זכה בן ארצו נאט פנדלטון. 

מאייר נפטר בלוס אנג'לס, קליפורניה ב-12 במרץ 1983.

## קישורים חיצוניים

קטגוריה:אמריקאים ילידי אילינוי
קטגוריה:שיקגו: אישים
קטגוריה:מתאבקים אמריקאים
קטגוריה:מתאבקים יהודים
קטגוריה:ספורטאים יהודים אמריקאים
קטגוריה:זוכי מדליית ארד אולימפית אמריקאים: היאבקות
קטגוריה:משתתפי אולימפיאדת אנטוורפן (1920)
קטגוריה:משתתפים יהודים באולימפיאדת אנטוורפן (1920)
קטגוריה:שיקגו: ספורטאים
קטגוריה:אמריקאים שנולדו ב-1900
קטגוריה:אמריקאים שנפטרו ב-1983
מומונה טמאדה

**מומונה טמאדה** (באנגלית: **Momona Tamada**; נולדה ב-28 בספטמבר 2006) היא שחקנית קנדית, שידועה בתפקידיה בתור קלאודיה קישי בסדרת הטלוויזיה "מועדון הבייביסיטריות" ובתור טאי-לי בסדרת הטלוויזיה "אווטאר: כשף האוויר האחרון".

## ראשית חייה
טמאדה נולדה ב-28 בספטמבר 2006 להורים יפנים בוונקובר, קולומביה הבריטית, קנדה. לטמאדה יש אח צעיר בשם הירו. השם שלה, שפירושו "מאות חופים", הוחלט בהשראת החופים של ונקובר.

## קריירה
ב-26 ביולי 2019, טמאדה עשתה את הופעת הבכורה שלה בתור הגרסה הצעירה של קימיקו מיאשירו, "הנקבה", בסדרת הטלוויזיה "הבנים", בפרק השישי של העונה הראשונה. מאוחר יותר באותה שנה, היא הופיעה בפרק של הסדרה "האימה", בתור נינתו של קאזו.

בשנת 2020, הוכרז כי טמאדה תגלם את קלודיה קישי בסדרת הטלוויזיה של נטפליקס "מועדון הבייביסיטריות", שמשמשת כעיבוד טלוויזיוני לסדרת ספרים בעלת אותו שם.

בספטמבר 2022, הוכרז שטמאדה לוהקה לתפקיד טאי-לי בסדרת הטלוויזיה של נטפליקס "אווטאר: כשף האוויר האחרון", שמשמת כעיבוד לייב אקשן לסדרת ההנפשה "אווטאר". באוקטובר 2022, היא חתמה עם Echo Lake Entertainment. בנובמבר 2022, היא הצטרפה לצוות השחקנים של סדרת הטלוויזיה "עלילות ספיידרוויק" בתור אמיקו.

## חיים אישיים
טמאדה הייתה רקדנית תחרותית מאז גיל 4. חיבתה לקריאה כבר מגיל צעיר, ופרט לסדרת הספרים "מועדון הבייביסיטריות", גרמה לה לגשת לאודישן לתפקיד קלאודיה קישי, אותו קיבלה בהצלחה בעיבוד הטלוויזיה של 2020 באותו השם. עקב קבלת התפקיד, היא עברה ללמוד בבית ספר מקוון.

## פילמוגרפיה
### קולנוע

### טלוויזיה

### משחקי וידאו

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה קנדיות
קטגוריה:שחקניות ילדות קנדיות
קטגוריה:קנדים ממוצא יפני
קטגוריה:קנדים שנולדו ב-2006
קטגוריה:קנדיות שנולדו ב-2006
איאן בוהן

**איאן סטיוארט בוהן** (באנגלית: **Ian Stuart Bohen**; נולד ב-24 בספטמבר 1976) הוא שחקן אמריקאי.

## ביוגרפיה
בוהן נולד וגדל בכרמל, עיירה בקליפורניה.

## קריירה
הוא החל את קריירת המשחק שלו ב-1993, והופיע לראשונה בפרויקט של מכון הסרטים האמריקאי, בשם *Delivering*. שנה לאחר מכן גילם אץ ואייט ארפ הצעיר בסרט ואייט ארפ של לורנס קסדן, שהיה מועמד לאוסקר משנת 199.

בשנת 1997, לוהק בוהן לתפקיד הרקולס הצעיר בסדרה הרקולס: המסעות המופלאים. ספין-אוף של הסדרה הפופולרית נעשה לסרט טלוויזיה, *הרקולס הצעיר*, כאשר בוהן מופיע שוב בתור הרקולס בשנותיו המעצבות. מאוחר יותר הוזמנה סדרת טלוויזיה לילדים, אך בוהן סירב לחזור לתפקיד מכיוון שלא היה מוכן לעבור לניו זילנד במשרה מלאה. בין 1998 ל-2001, הוא הופיע בעשרה פרקים של *Any Day Now* בתור ג'וני אובריאן. בשנת 1997 הוא הופיע בעונה הראשונה של "מד מן" בתור הביטניק רוי הזליט, שהתאהב באחת מהנשים הרבות של דון דרייפר, מידג' דניאלס.

בשנת 2012, בוהן שיחק בתפקיד אורח בארבעה פרקים בסדרה המפענחת: פשעים חמורים בתור אביו הביולוגי של דמות המשנה ראסטי בק, (גרהם פטריק מרטין).

מ-2011 עד 2017, שיחק בוהן בתפקיד חוזר בסדרה זאב צעיר של MTV. הוא גילם את פיטר הייל, דודו של דרק ואביה הביולוגי של מאליה. הוא הופיע ב-42 פרקים במהלך רוב העונות שלאחר מכן עד לסיום הסדרה. בוהן נהנה מהאתגר לגלם את הייל, דמות מעורפלת מבחינה מוסרית.

ב-2016 לוהק בוהן לתפקיד בסרט הבכורה של הבמאי טיילור שרידן, "רוחות קרות". בשנת 2018 שיחק בסרט "סיקאריו: הנקמה", סרט ההמשך לסרט *[[סיקאריו]]* מ-2015, בבימויו של דני וילנב. הסרט הוקרן בבכורה ב-29 ביוני 2018. החל מיוני 2018, בוהן מגלם את ריאן, רנגלר בוקרים, בסדרת הטלוויזיה *[[ילוסטון (סדרת טלוויזיה אמריקאית)|ילוסטון]]*. 

בשנת 2018 הופיע בוהן גם בסרט ""נשים קטנות"", עיבוד מודרני לרומן של לואיזה מיי אלקוט באותו השם. הסרט יצא לאקרנים ב-28 בספטמבר 2018, במקביל לציון 150 שנה לספר.

בוהן גילם את מיץ' אנדרסן בעונה השנייה של סדרת הטלוויזיה "סופרמן ולויס".

בספטמבר 2021, הוכרז שסרט איחוד לסדרת הטלוויזיה '"זאב צעיר" משנת 2011 הוזמן על ידי אולפני פרמאונט+, כאשר ג'ף דייוויס חוזר כתסריטאי ומפיק בפועל של הסרט. רוב חברי הקאסט המקוריים, כולל בוהן עצמו, חזרו על תפקידיהם. הסרט יצא לאקרנים ב-26 בינואר 2023.

בשנת 2024 שיחק במותחן הפעולה "Air Force One Down".

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1976
קונסטנטין דוברובין

**קונסטנטין דוברובין** (בגרמנית: **Konstantin Dubrovin**, באוקראינית: **Костянтин Дубровін**; נולד ב-4 בינואר 1977) הוא שחיין עבר יהודי-גרמני יליד ברית המועצות, זוכה מדליית ארד אולימפית (אטלנטה 1996) ואלוף עולם בבריכת 25 מטר (גטבורג 1997) במשחה שליחים 4x200 מטר חופשי, וזוכה מדליית ארד באליפות אירופה בבריכת 25 מטר (רוסטוק 1996) במשחה ל-200 מטר חופשי.

## ביוגרפיה
דוברובין נולד וגדל בקייב, אוקראינה. בתחילת שנות ה-90 במהלך התפרקות ברית המועצות היגר עם משפחתו למינכן, גרמניה.
   
### 1996
#### מדליית ארד אולימפית
באולימפיאדת אטלנטה שנערכה ביולי זכה במדליית ארד יחד עם חבריו לנבחרת השליחים של גרמניה במשחה שליחים 4x200 מטר חופשי, לאחר ששחה בשלב המוקדמות.

#### מדליית ארד באליפות אירופה בבריכת 25 מטר
באליפות אירופה בבריכת 25 מטר שנערכה ברוסטוק שבגרמניה בדצמבר זכה במדליית ארד במשחה ל-200 מטר חופשי בתוצאה של 1:48.60 דקות.

### 1997
#### אלוף עולם בבריכת 25 מטר
באליפות העולם בבריכת 25 מטר שנערכה בגטבורג שבשוודיה באפריל זכה במדליית זהב יחד עם חבריו לנבחרת השליחים של גרמניה במשחה שליחים 4x200 מטר חופשי, לאחר ששחה בשלב המוקדמות.

## ראו גם

## קישורים חיצוניים

קטגוריה:שחייני חופשי
קטגוריה:שחיינים גרמנים
קטגוריה:אלופי עולם בשחייה
קטגוריה:שחיינים באולימפיאדת אטלנטה (1996)
קטגוריה:שחיינים אולימפיים יהודים
קטגוריה:ספורטאים אולימפיים יהודים
קטגוריה:משתתפים יהודים באולימפיאדת אטלנטה (1996)
קטגוריה:זוכי מדליית ארד אולימפית: שחייה
קטגוריה:גרמנים שנולדו ב-1977
קטגוריה:אוקראינים שנולדו ב-1977
ולדימיר פטקין

**ולדימיר ליאונידוביץ' פטקין** (ברוסית: **Владимир Леонидович Паткин**; נולד ב-8 בדצמבר 1945) שחקן כדורעף יהודי-סובייטי בעבר, זכה במדליית ארד אולימפית (מינכן 1972), עם נבחרת הכדורעף של ברית המועצות. מזכיר הכללי של איגוד הכדורעף הרוסי.

## ביוגרפיה
פטקין נולד וגדל בבוברוב, מחוז וורונז'.

### 1971
#### אלוף אירופה
באליפות אירופה שנערכה באיטליה בסוף ספטמבר 1971 זכה במדליית זהב לאחר ניצחון במשחק הגמר 3–0 על צ'כוסלובקיה.

### 1972
#### מדליית ארד אולימפית
באולימפיאדת מינכן (1972) זכה במדליית ארד בטורניר הכדורעף לאחר ניצחון 3–0 על בולגריה במשחק על מדליית הארד. בשלב חצי הגמר נבחרתו הפסידה לגרמניה המזרחית 1–3.

בין השנים 1975–1982 שימש בצוות המאמנים של נבחרת ברית המועצות בכדורעף, שכללו 4 מדליות זהב באליפות אירופה (1975, 1977, 1979 ו-1981), מדליית זהב באולימפיאדת מוסקבה (1980), מדליות זהב באליפות העולם (1978 ו-1982).

פטקין עבד כמזכיר הכללי של איגוד הכדורעף הרוסי.

## קישורים חיצוניים

קטגוריה:שחקני כדורעף סובייטים
קטגוריה:ספורטאים יהודים סובייטים
קטגוריה:כדורעפנים אולימפיים
קטגוריה:זוכי מדליית ארד אולימפית מברית המועצות
קטגוריה:משתתפי אולימפיאדת מינכן (1972)
קטגוריה:משתתפים יהודים באולימפיאדת מינכן (1972)
קטגוריה:סובייטים שנולדו ב-1945
איליה רודרמן

**איליה רודרמן** (נולד ב-20 בינואר 2005 ברוסיה) הוא לוחם טאקוונדו ישראלי. אלוף ישראל (2023) בקטגוריית משקל עד 80 ק"ג.

## ביוגרפיה
רודרמן נולד ברוסיה, ועלה לישראל בשנת 2021 במסגרת תוכנית נעל"ה של משרד החינוך.

### 2022
באליפות העולם לנוער שנערכה באוגוסט בסופיה שבבולגריה סיים במקום חמישי, לאחר שהפסיד בשלב רבע הגמר למוזפר סדרידינוב מאוזבקיסטן.

באליפות העולם שנערכה בנובמבר בגוודלחרה שבמקסיקו הפסיד בסיבוב השני למוחמד שחאדה משוודיה, לאחר שבסיבוב הראשון ניצח טכנית את מירהאשם חוסייני מאיראן שלא הופיע לקרב.
#### סגן אלוף ישראל
באליפות ישראל זכה במדליית כסף בקטגוריית המשקל של עד 80 ק"ג.

### 2023
באליפות העולם שנערכה ביוני בבאקו שבאזרבייג'ן הפסיד בסיבוב הראשון לדייב סיאה הפיליפיני.
#### אלוף ישראל
באליפות ישראל זכה במדליית זהב בקטגוריית המשקל של עד 80 ק"ג.

## קישורים חיצוניים

* איליה רודרמן, באתר Taekwando Data

## הערות שוליים

קטגוריה:לוחמי טאקוונדו ישראלים
קטגוריה:ישראלים ילידי רוסיה
קטגוריה:עולים בשנות ה-2020
קטגוריה:אלופי ישראל בספורט
קטגוריה:ישראלים שנולדו ב-2005
יבגני לפינסקי

**יבגני ולנטינוביץ' לפינסקי** (באוקראינית: **Євген Валентинович Лапинський**; 23 במרץ 1942 – 29 בספטמבר 1999) היה שחקן כדורעף יהודי-סובייטי יליד אוקראינה, אלוף אולימפי, זכה בשתי מדליות אולימפיות, מדליית זהב (מקסיקו סיטי 1968) ומדליית ארד (מינכן 1972), עם נבחרת הכדורעף של ברית המועצות. מדליית ארד באליפות העולם (1966) ופעמיים ברציפות אליפות אירופה (1967 ו-1971).

## ביוגרפיה
לפינסקי נולד בוורונז'.

### 1966
#### מדליית ארד באליפות העולם
באליפות העולם שנערכה בצ'כוסלובקיה בספטמבר 1966 הוא זכה במדליית ארד עם נבחרתו לאחר ניצחון ב-4 משחקים מתוך 7 בבית הגמר.

### 1967
#### אלוף אירופה
באליפות אירופה שנערכה בטורקיה בנובמבר 1967 זכה במדליית זהב.

### 1968
#### מדליית זהב אולימפית
באולימפיאדת מקסיקו סיטי (1968) זכה במדליית זהב בטורניר הכדורעף לאחר שנבחרתו ניצחה ב-8 משחקים והפסידה במשחקה הראשון לנבחרת ארצות הברית. הוא שיחק בכל תשעת המשחקים. לצידו שיחק היהודי גאורגי מונדזולבסקי.

### 1971
באליפות אירופה שנערכה באיטליה בסוף ספטמבר 1971 זכה בפעם השנייה ברציפות במדליית זהב לאחר ניצחון במשחק הגמר 3–0 על צ'כוסלובקיה.

### 1972
#### מדליית ארד אולימפית
באולימפיאדת מינכן (1972) זכה במדליית ארד בטורניר הכדורעף לאחר ניצחון 3–0 על בולגריה במשחק על מדליית הארד. בשלב חצי הגמר נבחרתו הפסידה לגרמניה המזרחית 1–3. הוא שיחק בארבעה משחקים מתוך שבעה משחקים.

נפטר באודסה, אוקראינה ב-29 בספטמבר 1999.

## קישורים חיצוניים

* 

קטגוריה:נפטרים ב-1999
קטגוריה:שחקני כדורעף סובייטים
קטגוריה:ספורטאים יהודים סובייטים
קטגוריה:אלופים אולימפיים יהודים
קטגוריה:אלופים אולימפיים סובייטים: כדורעף
קטגוריה:זוכי מדליית ארד אולימפית מברית המועצות
קטגוריה:משתתפי אולימפיאדת מקסיקו סיטי (1968)
קטגוריה:משתתפי אולימפיאדת מינכן (1972)
קטגוריה:משתתפים יהודים באולימפיאדת מקסיקו סיטי (1968)
קטגוריה:משתתפים יהודים באולימפיאדת מינכן (1972)
קטגוריה:סובייטים שנולדו ב-1942
איתמר ששון

**איתמר ששון** הוא לוחם טאקוונדו ישראלי. אלוף ישראל (2022) בקטגוריית המשקל של עד 80 ק"ג.

## קריירה
### 2021
באליפות אירופה שנערכה בסופיה שבבולגריה באפריל הפסיד בסיבוב הראשון לחריסטוס פילבאקיס מקפריסין.

### 2022
באליפות ישראל זכה במדליית זהב בקטגוריית המשקל של עד 80 ק"ג.

## קישורים חיצוניים

* איתמר ששון, באתר Taekwando Data

## הערות שוליים

קטגוריה:לוחמי טאקוונדו ישראלים
קטגוריה:אלופי ישראל בספורט
פרדריק דוד מוקטה

**פרדריק דוד מוקטה** (באנגלית: **Frederick David Mocatta**; 15 בינואר 1828 – 16 בינואר 1905) היה ממונאי ופילנתרופ אנגלי ממשפחה אנגלו-יהודית בולטת.

## חייו
מוקטה היה שותף של ברוקר המטילים הלונדוני, מוקטה & גולדסמיד  (הוקם ב-1684), וניהל אותו מ-1857 עד 1874. לאחר שפרש מהעסק ב-1874, הוא הקדיש את זמנו לעבודות של גמילות חסדים, במיוחד באיסט אנד, שבלונדון. מלבד זאת הוא היה תומך בלימוד ובעצמו חיבר יצירות היסטוריות, שהמוכר ביניהם היה "The Jews of Spain & Portugal and the Inquisition". לרגל יום הולדתו ה-70 הוצגה לו עדות מלמעלה מ-200 מוסדות פילנתרופיים וספרותיים.

התערוכה ההיסטורית האנגלו-יהודית (1887) הייתה חייבת את הקמתה למוקטה. הוא הוריש את ספרייתו המשובחת ל, אשר היה בעבר נשיאה. ספרייה זו היוותה את הבסיס לאוספים הנכללים כעת בספריית מוקטה, שנוסדה לזכרו, וממוקמת בספריית יוניברסיטי קולג' לונדון. באוסף נכללו גם כתבי היד: הגדת מוקטה ומחזור מוקטה. מזרקה הוקמה לזכרו על ידי תושבי מזרח לונדון, מחוץ לכנסיית סנט בוטולף, אלדגייט.
ממוזער| מזרקת שתייה מחוץ לכנסיית סנט בוטולף, אלדגייט שהוקמה בשנת 1906 לזכרו של מוקטה
למוקטה היו התכתבויות רבות עם אנשים חשובים בתקופתו. בענייני דת, הוא היה שומר מצוות והשתייך לא רק לשני בתי כנסת אורתודוקסיים אלא גם לבית הכנסת של מערב לונדון , קהילה רפורמית שלמשפחתו היה חלק נכבד בהקמתה בלונדון.

## מוות
מוקטה הלך לעולמו ב-16 בינואר 1905 ונקבר בבית הקברות בולס פונד רואד.

## ראו גם
* משפחת מוקטה 
* סקוטיה מוקטה 

## לקריאה נוספת

* 


## קישורים חיצוניים

* אוספים עבריים ויהודיים ביוניברסיטי קולג' לונדון
* כתבי יד של מוקטה ביוניברסיטי קולג' לונדון

## הערות שוליים

קטגוריה:אנשי עסקים יהודים בריטים
קטגוריה:בריטים שנולדו ב-1828
קטגוריה:בריטים שנפטרו ב-1905
אדוארד שיימס

**אדוארד דייוויד שיימס** (באנגלית: **Edward David Shames**; 13 ביוני 1922 – 3 בדצמבר 2021) היה קצין יהודי בצבא ארצות הברית, אשר לחם במהלך מלחמת העולם השנייה במסגרת פלוגה ה' של רגימנט מוצנח מס' 506. לאחר המלחמה שירת בסוכנות לביטחון לאומי כמומחה למזרח התיכון.
## ביוגרפיה
אדוארד שיימס נולד בנורפוק שבמדינת וירג'יניה לדייוויד וסיידי, מהגרים יהודים מרוסיה. אדוארד היה הילד הקטן במשפחה - היו לו שתי אחיות ואח גדולים. הוריו ניהלו חנות מכולת בנורפוק. כשהיה אדוארד בן חמש, נפטר אבי המשפחה. דודו מצד אימו עזר בניהול העסק ובגידול הילדים. בגיל 18 התחתן אדוארד עם ליליאן הופמן בת ה-16 ועבר לגור עם הורי אשתו.

שיימס התנדב לשירות בספטמבר 1942. לפי בקשתו, הוצב ביחידת צנחנים. הוא עבר טירונות בפלוגה ט' של הגדוד השלישי ברגימנט מוצנח 506 בבסיס שנמצא במדינת ג'ורג'יה. בהמשך נשלח לבריטניה, שם קודם לתפקיד סמל מבצעים. לאחר מספר חודשים בתפקיד חזר להיות לוחם בגדוד שלו.

הוא השתתף עם יחידתו בצניחה מבצעית בנורמנדי במסגרת מבצע אוברלורד. במהלך הקרבות בנורמנדי, בזכות תפקודו בשדה הקרב, קודם לדרגת לוטננט שני (סגן משנה). הוא מונה לפקד על מחלקה 3 בפלוגה ה' של הגדוד השלישי ברגימנט המוצנח 506. הוא פיקד על המחלקה במהלך מבצע מרקט גארדן. בהמשך נטל חלק בקרב על הבליטה. הוא השתתף בשחרור מחנה הריכוז לנדסברג, שם נחשף לזוועות השואה. במהלך המלחמה נפצע שלוש פעמים ועוטר בכוכב הארד. את המלחמה סיים באוסטריה.

שיימס חזר לארצות הברית בנובמבר 1945, לאחר שחרור מן השירות של כל חיילי דיוויזיה 101. לאחר שובו החל לעבוד בסוכנות לביטחון לאומי, ובמקביל לעבודתו בסוכנות המשיך לשרת בכוחות המילואים של צבא ארצות הברית. הוא פרש משירות המילואים בשנת 1973 בדרגת קולונל. הוא פרש לגמלאות מהסוכנות לביטחון לאומי בשנת 1982.

שיימס התגרש מאשתו הראשונה, ליליאן, לאחר שובו מאירופה. בשנת 1946 התחתן בשנית, עם אידה אפרים, איתה חי עד מותה בשנת 2019. לזוג נולדו שני בנים. אדוארד שיימס נפטר בגיל 99 בביתו בווירג'יניה ביץ'. השאיר אחריו שני בנים, ארבעה נכדים ו־12 נינים. הוא נקבר בבית העלמין הצבאי בנורפוק, כאשר ארונו מלווה במשמר כבוד של חיילי הדיוויזיה ה-101. הוא היה אחד מאחרוני ותיקי פלוגה ה' - לאחר מותו נשאר בחיים רק אחד מחיילי הפלוגה: ברדפורד פרימן (שילך לעולמו ביולי 2022).

בשנת 2001 יצאה סדרת הטלוויזיה האמריקאית "אחים לנשק", בה אדוארד שיימס הוא אחד הגיבורים. את דמותו גילם השחקן ג'וזף מיי.

## קישורים חיצוניים

* [כתבה על אדוארד שיימס ב"[ניו יורק טיימס]"] 
*  ראיון עם אדוטרד שיימס 

קטגוריה:אמריקאים ילידי וירג'יניה
קטגוריה:נורפוק: אישים
קטגוריה:קצינים וחוגרים יהודים בצבא ארצות הברית
קטגוריה:יהודים אנשי הכוחות המזוינים של ארצות הברית במלחמת העולם השנייה
קטגוריה:מעוטרי כוכב הארד
קטגוריה:מעוטרי לב הארגמן
קטגוריה:המערכה בנורמנדי: אישים
קטגוריה:הדיוויזיה המוטסת ה-101
קטגוריה:אמריקאים שנולדו ב-1922
קטגוריה:אמריקאים שנפטרו ב-2021
שאבוזי

**קולינס אובינה צ'יבוז**' (באנגלית: **Collins Obinna Chibueze**; נולד ב-9 במאי 1995) הידוע בשמו הפרטי **שאבוזי** (**Shaboozey**) הוא מוזיקאי, זמר-יוצר, במאי קולנוע ומפיק מוזיקלי אמריקאי. המוזיקה שלו משלבת סגנונות שונים כגון היפ הופ, קאנטרי, רוק ומערבית. הוא זכה לתשומת לב רבה בזכות השיר "Start a Riot" עם הרפאר Duckwrth, מהפסקול *Spider-Man: Into the Spider-Verse (Soundtrack from & Inspired by the Motion Picture)* משנת 2018. בשנת 2024, שיתף פעולה שאבוזי עם הזמרת-יוצרת ביונסה בשתי רצועות מתוך אלבום האולפן השמיני שלה, *[[Cowboy Carter]]*.

## ביוגרפיה
שאבוזי נולד בצפון וירג'יניה להורים מניגריה וגדל בפיירפקס. שם הבמה שלו נגזר מהגייה שגויה של שם משפחתו קולינס, שפירושו "אלוהים הוא המלך" באיגבו. בילדותו, הוא קיבל השראה מצפייה בקליפים ב-106 & Park, כמו גם מהזמן שלו בפנימייה בניגריה לחטיבת הביניים. בשנת 2014 הקים שאבוזי את חברת ההפקות V Picture Films.

בשנת 2014 הוציא שאבוזי את הסינגל הראשון שלו, "Jeff Gordon". הוא הוחתם על ידי חברת התקליטים ריפבליק רקורדס ב-2017 לאחר שמשך את תשומת ליבם עם הסינגלים "Starfoxx" ו-"Robert Plant", והוציא את אלבום האולפן הראשון שלו, *Lady Wrangler*, בשנה שלאחר מכן. אלבום האולפן השני שלו, *Cowboys Live Forever, Outlaws Never Die*, יצא לאור באוקטובר 2022, על ידי חברת התקליטים אמפייר דיסטריביושן.

ב-22 במרץ 2024, יצא אלבום האולפן השמיני של ביונסה "Cowboy Carter". שאבוזי מתארח בשני שירים באלבום - ״SPAGHETTII״ ו ״SWEET HONEY BUCKIIN״. מדובר בהישג חסר תקדים יחסית לאמן חדש וכמעט אנונימי שמתארח בשני שירים באלבום בסדר גודל כזה.

ב-25 בדצמבר 2024, התארח בהופעת המחצית של ביונסה ה- ״Beyoncé Bowl" במשחק חצי גמר הסופר בול ביוסטון, טקסס.

ב-12 באפריל 2024, הוציא את הסינגל "A Bar Song (Tipsy)". מתוך אלבום האולפן השלישי שלו, *[[Where I've Been, Isn't Where I'm Going]]*, אשר יצא לאור ב-31 במאי 2024, אותו הוא יקדם עם סיבוב הופעות בארצות הברית, כמו ישמש כמופע חימום בהופעות של הזמרת ג'סי מורף. ב-15 בנובמבר שאבוזי הוציא את הסינגל "Good News". בפעם הראשונה בקריירה שלו, היה לאורח מוזיקלי בפרק של "סאטרדיי נייט לייב" ששודר ב-ב-7 בדצמבר 2024.

ב-11 בספטמבר 2025 שאבוזי יוציא שיר בשם "Let 'Em Know" שנוצר בשיתוף פעולה עם Prime Sports של אמזון וישמש כפתיח לתוכנית Thursday Night Football. בספטמבר 2025 הקים את חברת התקליטים שלו, American Dogwood, בשיתוף עם חברת EMPIRE.

## השפעות
למרות שלמוזיקה הקודמת שלו הייתה יותר השפעת מוזיקת טראפ, לשירים המאוחרים שלו יש יותר צליל פולק-פופ עם גיטרה אקוסטית. בראיון ל-ColorsxStudios, סיפר שאבוזי שהוא הושפע מאומנים כמו הרולינג סטונז, גרייטפול דד, בוב דילן, לד זפלין, כמו גם מסרטי מרטין סקורסזה "נהג מונית". השפעות נוספות כוללות פלה קוטי, קליפס, רוג'ר ווטרס, בקסטריט בויז, פארל ויליאמס, מיסי אליוט, לדבלי וג'וני קאש.

## דיסקוגרפיה
### אלבומי אולפן
* 2018: *Lady Wrangler*
* 2022: *Cowboys Live Forever, Outlaws Never Die*
* 2024: *[[Where I've Been, Isn't Where I'm Going]]*

## פרסים ומועמדויות

### הופעות ברשימות

* 2025: פורבס 30Under30

## קישורים חיצוניים

* 

## הערות שוליים

קטגוריה:אמני ריפבליק רקורדס
קטגוריה:זמרי קאנטרי אלטרנטיבי אמריקאים
קטגוריה:זוכי פרס המוזיקה של בילבורד
קטגוריה:אמריקאים שהופיעו ברשימת טיים 100 נקסט
קטגוריה:פורבס 30Under30
קטגוריה:אמריקאים שנולדו ב-1995
ביאנה לאגר

**ביאנה לאגר** (נולדה ב-20 ביוני 1999 ברוסיה) היא לוחמת טאקוונדו ישראלית המתחרה בקטגוריית המשקל של עד 53 ק"ג. בעבר ייצגה את רוסיה. ייצגה את ישראל בשתי אליפויות עולם.

## ביוגרפיה
לאגר נולדה ברוסיה, בצעירותה הייתה אלופת רוסיה בטאקוונדו, וזכתה במספר מדליות בגילאים הצעירים, בין היתר באליפות אירופה. ובשנת 2016 החלה לייצג את רוסיה בתחרויות בוגרים. בשנת 2022 עלתה לישראל.

## קריירה
### 2022
באליפות העולם שנערכה בגוודלחרה שבמקסיקו בנובמבר הפסידה בסיבוב השני, אליו העפילה אוטומטית, לתמרה רובלס מקובה.

### 2023
באליפות העולם שנערכה בבאקו שבאזרבייג'ן ביוני הפסידה בשלב שמינית הגמר לאומיימה אל-בושתי ממרוקו, לאחר שבסיבוב השני, אליו העפילה אוטומטית, ניצחה את גבריאלה ברישקרובה מסלובקיה.

## קישורים חיצוניים

* ביאנה לאגר, באתר Taekwando Data

## הערות שוליים

קטגוריה:לוחמות טאקוונדו ישראליות
קטגוריה:לוחמי טאקוונדו ישראלים
קטגוריה:ישראלים ילידי רוסיה
קטגוריה:ישראליות ילידות רוסיה
קטגוריה:עולים בשנות ה-2020
קטגוריה:עולות בשנות ה-2020
קטגוריה:ישראליות שנולדו ב-1999
קטגוריה:ישראלים שנולדו ב-1999
I Luv It

"**I Luv It**" הוא שיר שהוקלט על ידי הזמרת הקובנית-אמריקאית קמילה קביו בהשתתפות הראפר האמריקאי פלייבוי קרטי. השיר יצא לאור ב-27 במרץ 2024, על ידי חברות התקליטים גפן רקורדס ואינטרסקופ רקורדס, כסינגל הראשון מתוך האלבום, *[[C,XOXO]]*.

## רקע וקידום

קביו החלה להקניט את השיר לראשונה ב-5 במרץ 2024, שזכה להשוואות רבות לשירה של הזמרת הבריטית צ'רלי XCX "I Got It". קליפ שפורסם ברשתות החברתיות שלה מציג את קביו עם שיער בלונדיני חוזרת על הפזמון על "אלקטרו אינסטרומנטלי". ב-22 במרץ, הזמרת האמריקאית לנה דל ריי קידמה את השיר בעמוד האינסטגרם שלה. קביו הכריזה על צאת הסינגל ועטיפתו ב-25 במרץ. ב-27 במרץ, הועלה וידאו הקליפ בבימויו של ניקולאס מנדז, מייסד חברת קנדה, ובהפקה של החברה יחד עם השיר.

## הרכב
"I Luv It" תואר על ידי המגזינים רולינג סטון ו-Stereogum כהייפרפופ ו"אוואנט-פופ היפראקטיבי", בהתאמה. השיר משלב באופן בולט את הפזמון של השיר "Lemonade" של גוצ'י מאנה מ-2009 לפזמון משלו.

## הופעות
קביו ביצעה את "I Luv It" בלייב בפעם הראשונה, יחד עם הזמרת לנה דל ריי בערב הפתיחה של סוף השבוע השני בפסטיבל קואצ'לה 2024, שהיא גם הופעת הבכורה שלה בקואצ'לה עצמה.

## ביקורות
"I Luv It" זכה לביקורות מעורבות ממבקרי מוזיקה עם יציאתו, שרובם הביעו דעה על השינוי שלה בסאונד מפופ רגיל להייפרפופ אלטרנטיבי. בביקורת חיובית, רובין מאריי ממגזין "Clash" החמיא ל"תחושת ההאצה העצומה" של השיר ול"הפקה היפר-צבעונית". בביקורת מעורבת, ממגזין "פיצ'פורק" של אלפונס פייר אשר תיאר את המעבר של קביו להייפרפופ כ"ניסוי כושל", אולם ציין כי "בעוד שלא מעט מכוכבי המגה, מגה פופ מתחננים שיתייחסו אליהם ברצינות כל כך, זה נחמד לשמוע רק כמה דברים טובים. שטויות יקרות בסגנון ישן". סטפני וואנג ממגזין "Nylon" העירה עוד על השינוי בצליל של קביו, והצהירה שהמאמץ שלה "מחושב כל כך שקוף שאתה יכול כמעט לדמיין את כל החפיסות, המיילים ולוחות החזון, אבל היא גם מתחייבת לכל זה כל כך קשה שאתה צריך לתת לה קרדיט".

## פרסים ומועמדויות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קמילה קביו
קטגוריה:שירי פלייבוי קרטי
קטגוריה:שירים באנגלית
קטגוריה:שירים שנכתבו על ידי פלייבוי קרטי
קטגוריה:שירים שנכתבו על ידי קמילה קביו
קטגוריה:שירי הייפרפופ
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת גפן רקורדס
גאורגי מונדזולבסקי

**גאורגי גריגורייביץ' מונדזולבסקי** (ברוסית: **Георгий Григорьевич Мондзолевский**; 26 בינואר 1934 – 28 באפריל 2024) היה שחקן כדורעף יהודי-סובייטי, יליד בלארוס. פעמיים ברציפות היה אלוף אולימפי (טוקיו 1964 ומקסיקו סיטי 1968), עם נבחרת הכדורעף של ברית המועצות. פעמים ברציפות היה אלוף עולם (1960 ו-1962) וכן היה אלוף אירופה (1967).

## ביוגרפיה
מונדזולבסקי נולד וגדל באורשה, בלארוס. הוא שיחק כדורעף מ-1951 עד 1968 בקבוצת צסק"א מוסקבה ובנבחרת הגברים של ברית המועצות.

### 1956
באליפות העולם שנערכה בצרפת בספטמבר 1956 זכה במדליית ארד, אחרי צ'כוסלובקיה ורומניה.

### 1960
#### אלוף עולם
באליפות העולם שנערכה בברזיל בנובמבר 1960 זכה במדליית זהב לפני צ'כוסלובקיה ורומניה.

### 1962
באליפות העולם שנערכה בברית המועצות באוקטובר 1962 זכה במדליית זהב בפעם השנייה ברציפות לפני צ'כוסלובקיה ורומניה.

### 1964
#### מדליית זהב אולימפית
באולימפיאדת טוקיו (1964) זכה במדליית זהב בטורניר הכדורעף. לצידו שיחק היהודי יורי ונגרובסקי

### 1967
#### אלוף אירופה
באליפות אירופה שנערכה בטורקיה בנובמבר 1967 זכה במדליית זהב.

### 1968
באולימפיאדת מקסיקו סיטי (1968) זכה במדליית זהב בטורניר הכדורעף לאחר שנבחרתו ניצחה ב-8 משחקים והפסידה במשחקה הראשון לנבחרת ארצות הברית. לצידו שיחק היהודי יבגני לפינסקי.

מונדזולבסקי פרש כסגן אלוף מהצבא הסובייטי וחיבר את הספר "נדיבות השחקן" בשנת 1984. לאחר שסיים את לימודיו במכון הפדגוגי של אודסה בשנת 1956, חזר לאקדמיה ולימד כפרופסור באוניברסיטה הממלכתית לכרייה במוסקבה .

נפטר ב-28 באפריל 2024.

## הנצחה
* בשנת 2012 נכנס להיכל התהילה של הכדורעף.

## קישורים חיצוניים

* גאורגי מונדזולבסקי, באתר *Jews in Sports* 

קטגוריה:שחקני כדורעף סובייטים
קטגוריה:ספורטאים יהודים סובייטים
קטגוריה:אלופים אולימפיים יהודים
קטגוריה:אלופים אולימפיים סובייטים: כדורעף
קטגוריה:משתתפי אולימפיאדת טוקיו (1964)
קטגוריה:משתתפי אולימפיאדת מקסיקו סיטי (1968)
קטגוריה:משתתפים יהודים באולימפיאדת טוקיו (1964)
קטגוריה:משתתפים יהודים באולימפיאדת מקסיקו סיטי (1968)
קטגוריה:סובייטים שנולדו ב-1934
קטגוריה:בלארוסים שנפטרו ב-2024
נעה פרייס

**נעה פרייס** היא לוחמת טאקוונדו ישראלית. פעמיים אלופת ישראל (2022 בקטגוריית המשקל של עד 62 ק"ג, 2023 בקטגוריית המשקל של עד 57 ק"ג).

## קריירה
### 2020
באליפות ישראל זכתה במדליית ארד בקטגוריית המשקל של עד 57 ק"ג.

### 2021
באליפות אירופה שנערכה בסופיה שבבולגריה באפריל הפסידה בסיבוב הראשון בקטגוריית המשקל של עד 57 ק"ג ללאורה גובל מגרמניה.

### 2022
באליפות אירופה שנערכה במנצ'סטר שבממלכה המאוחדת במאי הפסידה בסיבוב השני בקטגוריית המשקל של עד 53 ק"ג, אליו העפילה אוטומטית, ללוקה פטקפלבי מהונגריה.

באליפות ישראל זכתה במדליית זהב בקטגוריית המשקל של עד 62 ק"ג.

### 2023
באליפות ישראל זכתה במדליית זהב בקטגוריית המשקל של עד 57 ק"ג.

## קישורים חיצוניים

* נעה פרייס, באתר Taekwando Data

## הערות שוליים

קטגוריה:לוחמות טאקוונדו ישראליות
קטגוריה:לוחמי טאקוונדו ישראלים
קטגוריה:אלופי ישראל בספורט
קטגוריה:אלופות ישראל בספורט
יורי ונגרובסקי

**יורי נאומוביץ' ונגרובסקי** (באוקראינית: **Юрій Наумович Венгеровський**; 26 באוקטובר 1938 – 4 בדצמבר 1998) היה שחקן כדורעף יהודי-סובייטי יליד אוקראינה. אלוף אולימפי (טוקיו 1964), עם נבחרת הכדורעף של ברית המועצות ואלוף עולם (1962) בכדורעף. 

## ביוגרפיה
נולד וגדל בחרקוב, אוקראינה. שיחק כ-8 שנים בנבחרת ברית המועצות (1958–1966).

### 1962
באליפות העולם שנערכה בברית המועצות באוקטובר 1962 זכה במדליית זהב לפני צ'כוסלובקיה ורומוניה. בשנה זו, עבר מבורייוסטניק חרקוב לצסק"א מוסקבה.

### 1964
#### מדליית זהב אולימפית
באולימפיאדת טוקיו (1964) זכה במדליית זהב בטורניר הכדורעף. הוא שיחק בכל תשעת המשחקים. לצידו שיחק היהודי גאורגי מונדזולבסקי.

ב-1972 פרש ממשחק פעיל, ואימן מספר קבוצות ברוסיה.

נפטר ב-4 בדצמבר 1998 בבלגורוד, רוסיה.

## קישורים חיצוניים

קטגוריה:שחקני כדורעף סובייטים
קטגוריה:ספורטאים יהודים סובייטים
קטגוריה:אלופים אולימפיים יהודים
קטגוריה:אלופים אולימפיים סובייטים: כדורעף
קטגוריה:משתתפי אולימפיאדת טוקיו (1964)
קטגוריה:משתתפים יהודים באולימפיאדת טוקיו (1964)
קטגוריה:סובייטים שנולדו ב-1938
פסאודו-אקראיות

250px|ממוזער|שמאל|קטע מהספר A Million Random Digits with 100,000 Normal Deviates
סדרה **פסאודו-אקראית** של מספרים היא כזו שנראית אקראית סטטיסטית, למרות שנוצר בתהליך דטרמיניסטי לחלוטין שניתן לחזור עליו. הצורך בסדרות כאלה נובע מכך שרבים ממקורות האקראיות הזמינים לבני אדם (כגון הטלת קוביות) מסתמכים על תהליכים פיזיקליים שאינם זמינים לתוכנות מחשב.

## רקע
ליצירת מספרים אקראיים יש שימושים רבים, כגון לדגימה אקראית, שיטת מונטה קרלו, משחקי לוח והימורים. בפיזיקה, לעומת זאת, רוב התהליכים הם דטרמיניסטיים, כלומר הם תמיד מייצרים את אותה תוצאה מאותה נקודת התחלה. כמה יוצאי דופן בולטים הם דעיכה רדיואקטיבית ומדידה קוונטית, שניהם תהליכים אקראיים לפי הפיזיקה שביסודם. כיוון שתהליכים אלו אינם מקורות מעשיים למספרים אקראיים, נעשה שימוש במספרים פסאודו-אקראיים, אשר באופן אידיאלי הם בלתי צפויים בדומה לרצף אקראי באמת, למרות שהם נוצרים על ידי תהליך דטרמיניסטי.

ביישומים רבים, התהליך הדטרמיניסטי הוא אלגוריתם מחשב הקרוי מחולל מספרים פסאודו-אקראיים, אשר תחילה יש לספק לו מספר הנקרא גרעין אקראי. כיוון שאותו גרעין יניב את אותו רצף בכל פעם, חשוב שהגרעין ייבחר היטב ויישמר מוסתר, במיוחד ביישומי אבטחת מידע, שבהם אי-חיזוי הדפוס הוא מאפיין קריטי.

במקרים מסוימים, שבהם חשוב שהרצף יהיה בלתי ניתן לחיזוי בעליל, נעשה שימוש במקורות פיזיים של מספרים אקראיים, כגון דעיכה רדיואקטיבית או רעש אלקטרומגנטי אטמוספירי שנאסף ממקלט רדיו המכוון בין תחנות. השקעת הזמן הדרושה להשגת המספרים הללו מובילה לפשרה: שימוש בכמה מקריאות הפיזיקה הללו כגרעין למחולל מספרים פסאודו-אקראיים.

## היסטוריה
לפני המחשוב המודרני, חוקרים שנזקקו למספרים אקראיים יצרו אותם באמצעים שונים (קוביות, קלפים, גלגלי רולטה וכו') או השתמשו בטבלאות מספרים אקראיים קיימות.

הניסיון הראשון לספק לחוקרים אספקה זמינה של מספרים אקראיים היה בשנת 1927, כאשר הוצאת אוניברסיטת קיימברידג' פרסמה טבלה של 41,600 מספרים שפותחה על ידי הסטטיסטיקאי L. H. C. Tippett. בשנת 1947, מכון ראנד יצר מספרים על ידי הדמיה אלקטרונית של גלגל רולטה; התוצאות פורסמו בשנת 1955 כספר בשם A Million Random Digits with 100,000 Normal Deviates .

## בתורת הסיבוכיות
במדעי המחשב, התפלגות היא פסאודו-אקראית מול קבוצה של בודקים אם אף בודק אינו יכול להבחין במידה משמעותית בינה לבין התפלגות אחידה. מושג זה של פסאודו-אקראיות נחקר בתורת הסיבוכיות ויש לו יישומים לקריפטוגרפיה.

בניסוח פורמלי, יהיו *S* ו-*T* קבוצות סופיות ותהי **F** = {*f*: *S* → *T*} קבוצה של פונקציות. התפלגות **D** מעל *S* היא ε-פסאודו-אקראית מול **F** אם לכל *f* ב-**F** המרחק הסטטיסטי בין ההתפלגויות f(X) ו-f(Y), כאשר X נדגם מ-**D** ו-Y נדגם מהתפלגות אחידה על *S*, הוא לכל היותר ε.

ביישומים טיפוסיים, הקבוצה **F** מתארת מודל של חישוב עם משאבים מוגבלים ואדם מעוניין לתכנן התפלגויות **D** עם תכונות מסוימות שהן פסאודו-אקראיות כנגד **F**. התפלגות **D** מצוינת לעיתים קרובות כפלט של מחולל מספרים פסאודו-אקראיים.

## לקריאה נוספת

* Donald E. Knuth (1997) *[[The Art of Computer Programming]], Volume 2: Seminumerical Algorithms (3rd edition)*. Addison-Wesley Professional, 


## קישורים חיצוניים


* Salil P. Vadhan, Pseudorandomness, 2012


## הערות שוליים

קטגוריה:פסאודו-אקראיות
קטגוריה:מדעי המחשב
קטגוריה:אקראיות
Mercury – Acts 1 & 2

***Mercury – Acts 1 & 2*** הוא אלבום אוסף של הרכב מוזיקלי האמריקאי Imagine Dragons. המכיל את צמד האלבומים האחרונים שלהם *[[Mercury – Act 1]]* ו-*[[Mercury – Act 2]]*, שיצא לאור ב-1 ביולי 2022. האלבום הכפול כולל את הסינגל "Enemy" כחלק מ-*Mercury – Act 1*, שם הוא מופיע כרצועה נוספת בהוצאה המחודשת הדיגיטלית של האלבום.

## רשימת רצועות

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומים של Imagine Dragons
קטגוריה:אלבומי המשך
קטגוריה:אלבומים שהופקו על ידי ריק רובין
קטגוריה:אלבומי פלטינה בארצות הברית
קטגוריה:אלבומי חברת אינטרסקופ רקורדס
פיינל פור היורוליג 2014

**[[פיינל פור היורוליג]] 2014** היה טורניר הפיינל פור שחתם את עונת 2013/2014 ביורוליג, העונה ה-57 של טורניר הכדורסל המוביל באירופה וה-14. הפיינל פור נערך בתאריכים 16 ו-18 במאי במדיולאנום פורום במילאנו, איטליה. מכבי תל אביב זכתה בפעם השישית בתולדותיה ביורוליג לאחר שגברה 98–86 על ריאל מדריד בגמר היורוליג הראשון מאז  שהוכרע בהארכה.

## קבוצות

## תוצאות

### חצי גמר

### משחק על המקום השלישי

### גמר

## תגובות
ניצחונה של מכבי תל אביב הוביל לחגיגות פרועות, כאשר אוהדי הקבוצה מילאו כיכר רבין בעיר ואף קפצו למזרקה בה. נשיא המדינה שמעון פרס וראש ממשלת ישראל בנימין נתניהו בירכו את הקבוצה והמאמן דייוויד בלאט.

אוהדי ריאל מדריד הביעו את תסכולם בטוויטר, ולפי הערכות כ-18,000 ציוצים כאלה הכילו ביטויים אנטישמיים, מה שגרם לתביעה של קהילות יהודיות מקומיות ולהתנצלות רשמית מצד היורוליג.

## קישורים חיצוניים
*פיינל פור 2014, באתר היורוליג
*

## הערות שוליים

קטגוריה:מילאנו: תחרויות ספורט
קטגוריה:תחרויות כדורסל ב-2014
קטגוריה:תחרויות כדורסל באיטליה
קטגוריה:2014 באיטליה
הקרקס של ג'וג'ו

**הקרקס של ג'וג'ו** (באנגלית: **JoJo's Circus**) היא סדרת טלוויזיה מונפשת אמריקאית-קנדית לילדים, שנוצרה על ידי ג'ים ג'ינקינס, דייוויד קמפבל, ליסה ג'ינקינס ואריק ויינר ובוימה על ידי ג'ון שנאל וטים סניידר.

פרק הבכורה של הסדרה שודר במקור ב-28 בספטמבר 2003 ברצועת השידור פלייהאוס דיסני שהייתה בערוץ דיסני. בישראל הסדרה שודרה בדיבוב לעברית בשנת 2009 בערוץ הופ!. לסדרה הופקו 3 עונות הכוללות 59 פרקים באורך 20 דקות.

## עלילה
הסדרה עוקבת אחר ג'וג'ו הליצנית וחבריה, אשר בכל פרק לומדים על שיתוף אחרים במשחק, היגיינה אישית, אחריות ובטיחות בזמן פעילותם בקרקס.

## דמויות ומדבבים
הדיבוב העברי בוים על ידי אפי בן ישראל, והופק על ידי ענבר שטגר עזרא.

## שידור הסדרה

## קישורים חיצוניים
* 

* 

קטגוריה:ערוץ הופ!: תוכניות רכש
קטגוריה:סדרות Playhouse Disney
קטגוריה:סדרות טלוויזיה אמריקאיות שעלו לשידור בשנת 2003
שרה פנש

**שרה פנש (בן אהרון)** היא לוחמת טאקוונדו ישראלית. אלופת ישראל (2021) בקטגוריית המשקל של עד 53 ק"ג.

## קריירה
### 2019
באליפות ישראל זכתה במדליית כסף בקטגוריית המשקל של עד 57 ק"ג.

### 2021
באליפות אירופה שנערכה בסופיה שבבולגריה באפריל הפסידה בסיבוב הראשון בקטגוריית המשקל של עד 53 ק"ג ליובאנה מוזיקי מסרביה.

באליפות ישראל זכתה במדליית זהב בקטגוריית המשקל של עד 53 ק"ג.

### 2022
באליפות ישראל זכתה במדליית כסף בקטגוריית המשקל של עד 53 ק"ג.

## חיים אישיים
מתגוררת בקריית ארבע. בשנת 2022 נישאה לבן זוגה יונתן פנש.

## קישורים חיצוניים

* שרה בן אהרון, באתר Taekwando Data

## הערות שוליים

קטגוריה:לוחמות טאקוונדו ישראליות
קטגוריה:לוחמי טאקוונדו ישראלים
קטגוריה:אלופי ישראל בספורט
קטגוריה:אלופות ישראל בספורט
קטגוריה:קריית ארבע: אישים